אספרנסה ספולדינג

אספרנסה אמילי ספולדינג (באנגלית: Esperanza Emily Spalding; נולדה ב-18 באוקטובר 1984) היא מוזיקאית ג'אז, זמרת ונגנית קונטרבס וגיטרה בס אמריקאית. זכתה בפרס גראמי לאמן החדש הטוב ביותר ב-2011 והייתה בכך למוזיקאית הג'אז הראשונה שזוכה בפרס. סגנונה, המשלב בין מוזיקת נאו-נשמה, פאנק, היפ הופ ובוסה נובה ומחבר בין דור העשור הראשון של המאה ה-21 לג'אז מסורתי, זוכה הן להערכת הביקורת והן להערכת המאזינים. תספורת אפרו היא סימן ההיכר שלה.

תולדות חייה 
נולדה בפורטלנד, אורגון וחיה בשכונה בעלת מעמד סוציו-אקונומי נמוך. אמה הייתה אם חד-הורית ממוצא מעורב היספני-אפרו-אמריקאי-וולשי-אינדיאני. בגיל 16 סיימה את בחינות הבגרות ועברה ללמוד על מלגה בתוכנית לפיתוח מוזיקאים של אוניברסיטת אורגון. ב-2002 התקבלה למכללת ברקלי למוזיקה בבוסטון וזכתה לשבחים מפי סגן מנהל המוסד, גארי ברטון. מיד עם סיום לימודיה כעבור שנתיים, נשכרה ללמד במוסד והיא בת 20 בלבד.

תקליטה הראשון Junjo ראה אור ב-18 באפריל 2006. תקליטה השני, Esperanza ראה אור ב-20 במאי 2008 ובו היא שרה בנוסף לאנגלית גם בפורטוגזית וספרדית. האלבום הגיע למקום השלישי במצעד אלבומי הג'אז של בילבורד.

באוגוסט 2008 הופיעה (במסגרת הרכב נשים) בפסטיבל הג'אז הבינלאומי אילת.

באוקטובר 2009 נבחרה ספולדינג על ידי נשיא ארצות הברית, ברק אובמה, לנגן באוסלו בטקס בו הוענק לו פרס נובל לשלום.

תקליטה השלישי Radio Music Society ראה אור ב-20 במרץ 2012. האלבום הגיע למקום העשירי במצעד האלבומים הכללי של בילבורד ולמקום הראשון בין אלבומי הג'אז.

ב-2012 בחרו בה קוראי המגזין דאון ביט למוזיקאית השנה.

בשנת 2017 הגיחה לתפקיד אורח בסרט המוזיקלי "קוקו" בבימויו של ריזה.

קישורים חיצוניים 

 

 ריאיון עם אספרנסה ספולדינג
 Esperanza Spalding's 'Radio Music Society' Charms NYC Listening Session

הערות שוליים

זמרות אמריקאיות
זמרים אמריקאים
זמרי ג'אז אמריקאים
זמרות ג'אז אמריקאיות
מוזיקאי ג'אז
נגני ג'אז: בסיסטים
בסיסטיות אמריקאיות
זוכות פרס גראמי
זוכי פרס גראמי
בוגרות מכללת ברקלי למוזיקה
בוגרי מכללת ברקלי למוזיקה
סגל מכללת ברקלי למוזיקה
מורות למוזיקה
נשים זוכות פרסים
מלחינות אמריקאיות במאה ה-20
מלחינות אמריקאיות במאה ה-21
אמריקאיות ממוצא אינדיאני
אמריקאים ממוצא אינדיאני
אמריקאיות שנולדו ב-1984
אמריקאים שנולדו ב-1984